**ROMÂNIA**

**JUDEȚUL VRANCEA**

CONSILIUL JUDEȚEAN

#  HOTĂRÂREA nr. 181

#  din 11 septembrie 2025

**privind:** aprobarea depunerii proiectului *„Mausoleul de la* *Mărășești – Istoria care prinde viață”* și a cheltuielilor legate de proiect

 **Consiliul Județean Vrancea,**

* **văzând** referatul Direcției Dezvoltare și Promovare înregistrat sub nr. 201/5976 din 08.09.2025 privind aprobarea depunerii proiectului *„Mausoleul de la* *Mărășești – Istoria care prinde viață”* și a cheltuielilor legate de proiect;
* **ținând cont de** prevederile Ghidului solicitantului publicat de Administrația Fondului Cultural Național, sesiunea I/2026;
* **luând act de** raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;

- **în baza** art. 173 alin. (1), lit. d) și alin. 5, lit. a) și d) din O.U.G. nr. 57/2019 privind Codul administrativ, cu modificările și completările ulterioare;

- **în temeiul** dispozițiilor art. 196 alin. (1), lit. a) din O.U.G. nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art. 1** Se aprobă depunerea proiectului „*Mausoleul de la* *Mărășești – Istoria care prinde viață”* în cadrul apelului de proiecte deschis de către Administrația Fondului Cultural Național.

1. Se aprobă contribuția proprie în cuantum de 27.500 lei, reprezentând 10% din valoarea proiectului „*Mausoleul de la* *Mărășești – Istoria care prinde viață*”.
2. Se împuternicește președintele Consiliului Județean Vrancea, să semneze toate actele necesare depunerii proiectului, evaluării și contractării acestuia, precum și contractul de finanțare aferent proiectului „*Mausoleul de la* *Mărășești – Istoria care prinde viață”*, în numele Unității Administrativ-Teritoriale Județul Vrancea.
3. Prevederile prezentei hotărâri vor fi duse la îndeplinire de către președintele Consiliului Județean Vrancea prin aparatul de specialitate al Consiliului Județean Vrancea și vor fi comunicate celor interesați de secretarul general al județului prin Serviciul administrație publică, Monitorul Oficial Local și arhivă din cadrul Direcției juridice și administrație publică.

**Președintele**

#### Consiliului Județean Vrancea

## Nicușor HALICI

 **Contrasemnează,**

 Secretar general al județului

 Raluca Dan